На основу члана 67. и 86. Статута општине Теслић („Службени гласник општине Теслић“ број 4/17) и  Програма додјеле подстицајних средстава у пољопривреди у 2024. години („Службени гласник општине Теслић“ број: 1/24 ) начелник општине Теслић, доноси 

ПРАВИЛНИК
О КРИТЕРИЈИМА, НАЧИНУ И ПОСТУПКУ РАСПОДЈЕЛЕ СРЕДСТАВА ЗА ПОДРШКУ ЗАСНИВАЊА И ПОВЕЋАЊА КОНКУРЕНТНОСТИ ПОЉОПРИВРЕДНЕ ПРОИЗВОДЊЕ 

ОПШТЕ ОДРЕДБЕ
Члан 1.

Правилником о критеријима, начину и поступку расподјеле средстава за подршку заснивања и повећања конкурентности у сточарству, воћарству и биљној производњи  (у даљем тексту: Правилник) утврђују се: намјена, услови и начин остваривања права на подстицајна средства, врста и висина подстицајних средстава, поступак одобравања, начин провођења надзора намјенског коришћења, извјештавања, као и потребна документација.
Члан 2.
Висина подстицајних средстава, намијењених повећању конкурентности пољопривредне производње која ће се додјељивати корисницима на руралном подручју општине Теслић, утврђује се буџетом Општине за сваку текућу годину.  Укупан износ подстицајних средстава за ову намјену износи 70.000,00 КМ (словима: седамдесет хиљада КМ).
НАМЈЕНА ПОДСТИЦАЈНИХ СРЕДСТАВА
Члан 3.
Додјела подстицајних средстава има за циљ да оснажи Кориснике са најбољим пројектима у области повећања конкурентности производње у сточарству, воћарству и биљној производњи.
Члан 4.
У складу са Стратегијом развоја општине Теслић 2018-2027. година овај вид подстицаја ће се додјелити Корисницима за сљедеће активности:
1. Изградња и проширење капацитетета за прераду воћа и поврћа и набавку намјенске механизације;
2. Заснивање и реализација воћарске производње;
3. Афирмација савремене пољопривредне производње;
4. Изградња савремених објеката за пољопривредну производњу;
5. Адаптације постојећих објеката за савремену пољопривредну производњу;
6. Унапређивање продуктивности пољопривредне производње кроз поправку генетског потенцијала у сточарству, куповина основног стада.

Члан 5.
Подстицајна средства реализоваће се суфинансирањем пројеката у пољопривредној производњи, а пружањем оваквог вида подршке, ствараће се предуслови за јачање пољопривредног сектора, стварања тржишно оријентисаних произвођача, повећање њихове конкурентности и смањења стопе незапослености.

НАЧИН ОСТВАРИВАЊА ПОДСТИЦАЈНИХ СРЕДСТАВА

Члан 6.
Право на подстицајна средства и друге облике подршке у пољопривреди имају корисници, пољопривредна газдинства (комерцијална и некомерцијална) са пребивалиштем, односно сједиштем на подручју oпштине Теслић (у даљем тексту: Општина),  која обављају пољопривредну производњу на територији Општине и која су уписана у Регистар пољопривредних газдинстава, као и други субјекти у складу са чланом 26. Закона о пољопривреди Републике Српске.

Члан 7.
Подстицаји се могу остварити само по једном основу. Право на подстицај не могу остварити директни корисници средстава из пројеката који су финансирани или суфинасирани из буџета општине Теслић у текућој години.
Право на подстицај не могу остварити правна и физичка лица (предузетници) која нису измирила обавезе према Општини Теслић  и Пореској управи (обавезни порези и доприноси, порез на непокретности, комуналне таксе).


ОБНАВЉАЊЕ И ПРОШИРЕЊЕ КАПАЦИТЕТЕТА ЗА ПРЕРАДУ ВОЋА И ПОВРЋА И НАБАВКУ НАМЈЕНСКЕ МЕХАНИЗАЦИЈЕ

Члан 8.

Средства за ове намјене додјељиваће се као подстицај за изградњу хладњача, сушара и набавку намјенске механизације за пољопривредна газдинства, правна лица и предузетнике која испуњавају следеће услове:
· Изврше улагања у заснивање или обнављање засада:
а) јабучастог  и  коштичавог  воћа (јабука, шљива, крушка, орах, љешник)                       0,7hа  и  више,
б) јагодастог воћа (малина, купина, јагода) 0,1 ha и 0,03 hа  јагода (пластеничка производња)
в) боровница 0,1 ha,
г) поврће 0,3  hа на  отвореноме,
д) виноград 0,2 ha.
· изврши улагања у повећање конкурентности производње набавком намјенске механизације, најмање у износу од 5.000,00 КМ и изградњукапацитета за прераду, хлађење и сушење у воћарству, најмање у износу од 10.000,00 КМ

Максимална средства за ове намјене утврђују се у висини до 4.000,00 КМ а зависиће од броја поднесених захтјева на Јавни позив.

ЗАСНИВАЊЕ ВОЋЊАКА И ОРГАНИЗОВАЊЕ ЗАСНИВАЊА И РЕАЛИЗАЦИЈЕ ПРОИЗВОДЊЕ

Члан 9.

У циљу развоја воћарске производње и повећања засађених површина, вршиће се суфинансирање трошкова заснивања засада у површини минимално 0,5 hа јабучастог и коштичавог воћа (јабука, шљива, крушка, орах, љешник), 0,1 hа засада јагодастог воћа (малине, купине, јагоде) и 0,1 ha засада боровнице  пољопривредним газдинствима који испуњавају опште критерије.
Кандидати који подносе захтјев за заснивање нових засада уз пројекат, могу конкурисати и за системе за наводњавање, противградну заштиту и ограђивање засада.
Максимална средства за ове намјене утврђују се у висини до 4.000,00 КМ а зависиће од броја поднесених захтјева на Јавни позив.


АФИРМАЦИЈА САВРЕМЕНЕ ПОЉОПРИВРЕДНЕ ПРОИЗВОДЊЕ
Члан 10.
Средства за подстицај могу остварити корисници и подносиоци захтјева:
a) Који заснују нове или прошире постојеће пчелињаке, тако да износ средстава по једном новом пчелињем друштву може бити максимално до 100,00 КМ , а средства могу остварити пчелари који испуњавају опште услове и који доставе потврду из АПИФ-о о броју пчелињих друштава.      
б)  Изградња и опремање објеката за производњу репроматеријала у              пчеларству и примарну прераду и паковање меда и производа од меда.
Максимална средства за ове намјене утврђују се у висини до 4.000,00 КМ а зависиће од броја поднесених захтјева на Јавни позив.

ИЗГРАДЊА САВРЕМЕНИХ И АДАПТАЦИЈА ПОСТОЈЕЋИХ ОБЈЕКАТА ЗА ПОЉОПРИВРЕДНУ ПРОИЗВОДЊУ
Члан 11.
 Средства за ове намјене додјељиваће се као подстицај за набавку грађевинског материјала за адаптацију, проширење постојећих и изградњу нових капацитета у анималној и биљној производњи (стаје, перадарници, осочне јаме, силоси, рибњаци, помоћни објекти и сл.), у складу са сљедећим условима:

	Врста
	Услови
	Максималан износ

	Пластеничка производња -100-200 m2
	- набавка професионалних пластеника
- набавка пластеника ручне израде (набавка цијеви, фолије, систем за наводњавање, бачви и сл.
- посједује 0,2 ha
	2.500,00
1.500,00

	Објекти за узгој и држање животиња
	- најмање 2 hа обрадивих површина на располагању,
- 3 музних грла или 6 товних грла или 30 оваца или коза или 5 супрасних назимица или 30 товних свиња, или 1000 кока носиља без обрадивих површина и сл.

	4.000,00

	Објекти за  примарну прераду млијека и производњу сира и производа од млијека
	-Изградња и опремање капацитета за примарну прераду млијека, производњу сира и производа од млијека.
	4.000,00

	Осочне јаме и силоси
	- 3 музних крава или 6 грла крупне стоке у тову или 5 супрасних назимица или 30 товних свиња и сл.
- изграђен адекватан објекат за узгој животиња
	3.000,00

	Рибњаци
	- 100 m²  површине пастрмских рибњакa
 -1000 m² површине шаранских рибњака
	3.000,00

	Помоћни објекти
	- за пољ. механизацију, житарице, љековито биље, за производњу и паковање пољопривредних производа, за складиштење и прераду воћа и поврћа, лактофриз и итд.
	4.000,00




                                                                         Члан 12.

УНАПРЕЂИВАЊЕ ПРОДУКТИВНОСТИ ПОЉОПРИВРЕДНЕ ПРОИЗВОДЊЕ КРОЗ ПОПРАВКУ ГЕНЕТСКОГ ПОТЕНЦИЈАЛА У СТОЧАРСТВУ, КУПОВИНА ОСНОВНОГ СТАДА

У циљу унапређивање продуктивности пољопривредне производње кроз поправку генетског потенцијала у сточарству, куповина основног стада вршиће се суфинансирање :
- у говедарству набавка  минимално 3 грла - висина подстицаја 750,00 КМ/грлу
- у овчарству и козарству набавка минимално 30 грла - висина подстицаја 50,00 КМ/ грлу
Максималан износ подстицаја износи 4.000,00 КМ.


ПОСТУПАК ОДОБРАВАЊА

Члан 13.

Средства се додјељују на основу јавног позива који расписује Начелник општине Теслић (у даљем тексту Начелник).
Јавни позив за расподјелу средстава из члана 6. Правилника  објављује се на огласној табли, на службеној wеб страници Општине и другим средствима информисања.
Јавни позив за расподјелу средстава траје 20 дана од дана објављивања на огласној табли и на службеној wеб страници Општине. 

                                                                             Члан 14.

Испуњеност критеријума и бодовање Пословног плана утврђује Комисија за подстицаје у пољопривреди  коју је у складу са Програма додјеле подстицајних средстава у пољопривреди у 2024. години  формирао Начелник.
Приспјеле захтјеве за додјелу подстицаја апликаната који испуњавају услове из члана 6. овог Правилника, Комисија ће провјерити утврђивањем стања на пољопривредном газдинству о чему ће сачинити записник, којег потписују чланови Комисије и апликанти.
Након увида на терену комисија ће сачинити бодовну листу на основу критерија
који чине саставни дио овог Правилника.
Чланови Комисије и апликант су одговорни за валидност достављене документације и утврђеног стања на пољопривредном газдинству.

                                                                                Члан 15.

Захтјеви за додјелу подстицаја подносе се на за то прописаном обрасцу који је саставни дио Јавног позива, а биће доступан на web страници Општине као и на инфо пулту Општине.  
Уз прописане образац захтјева прилажу се сљедећа документа 
Физичка лица:
- доказ о упису у регистар пољопривредних газдинстава (потврда АПИФ-а) или рјешење о регисрацији дјелатности,
- копија личне карте,
- кућна листа и
- пословни план на прописаном обрасцу.

Правна лица: 
- рјешење о оснивању правног лица или предузетника;
- рјешење о регистрацији пореског обвезника у Пореској управи (ЈИБ);
- пореско увјерење о измиреним обавезама по основу јавних прихода (из пореске управе Републике Српске). Датум издавања пореског увјерења мора бити из мјесеца у којем се подноси захтјев или из мјесеца који претходи мјесецу у којем је поднешен захтјев;
- доказ о плаћеном порезу на непокретности за претходну годину и комуналне таксе према Општини.
 Образац захтјева за додјелу подстицајних средстава у потпуности мора бити читко попуњен, јер у противном се неће узети у разматрање, као ни пријаве пристигле након окончања рока за пријаву дефинисаним у јавном позиву.
Пријаве са одговарајућом документацијом достављају се поштом или лично у запечаћеним ковертама на адресу Општине Теслић, Карађорђева 18,  са назнаком „Подстицаји у пољопривреди 2024.– не отварати“.

Члан 16.
Комисија провјерава испуњеност услова из јавног позива и у складу с утврђеним критеријумима и бодовним листама, врши рангирање примљених пријава.  

                                                                              Члан 17.
ОПШТИ КРИТЕРИЈИ

	
Критериј
	
Услов
	Број бодова

	
Пољопривреда као дјелатност
	     основни вид дјелатности
	5

	
	     допунска дјелатност
	3

	
Мјесто   пребивалишта/сједишта
	      рурално подручје
	5

	
	       урбано (градско) подручје
	1

	
Доб носиоца газдинства
	      до 40 година старости
	3

	
	       41 – 55 година старости
	2

	
	        56 – 65 година старости
	1

	
Млади брачни парови
	Настањени на сеоском/градском 
подручју 
	

3
1


	Жене носиоц газдинства
	женски пол
	1

	
Број радно способних чланова домаћинства или запослених на пословима у пољопривреди
	незапослени радно способни чланови
домаћинства
	
5

	
	запослени радно способни
чланови домаћинства
	
1

	Породице РВИ и погинулих бораца
	
	3

	Породице са 4+ дјеце
	малољетно дијете
	2




Члан 18.
ПОСЕБНИ КРИТЕРИЈИ

	
критериј
	
услов
	број
бодова

	
земљиште
	
обрадиве земљишне површине
	до 2 hа
	1

	
	
	2,1 – 3 hа
	2

	
	
	3,1 – 4 hа
	3

	
	
	4,1 – 5 hа
	4

	
	
	5,1 – 6 hа
	5

	
животиње
	
музна грла (говеда)
	до 3
	1

	
	
	4 – 5
	2

	
	
	6 – 8
	3

	
	
	9 – 10
	4

	
	
	преко 10
	5

	
	
товна грла (говеда)
	до 6
	1

	
	
	7 – 10
	2

	
	
	11 – 15
	3

	
	
	16 – 19
	4

	
	
	преко 20
	5

	
	
овце/козе
	до 70
	1

	
	
	71 – 150
	2

	
	
	151 – 250
	3

	
	
	251 – 350
	4

	
	
	преко 350
	5

	
	

супрасне назимице (крмаче)
	до 5
	1

	
	
	6 – 10
	2

	
	
	11 – 15
	3

	
	
	16 – 19
	4

	
	
	преко 20
	5

	
	

товне свиње
	до 15
	1

	
	
	16 – 20
	2

	
	
	21 – 30
	3

	
	
	31 – 40
	4

	
	
	преко 40
	5

	
	

коке носиље / бројлери
	До 3000
	1

	
	
	3000 – 4000
	2

	
	
	4000 – 5000
	3

	
	
	5000 -6000
	4

	
	
	преко 6.000
	5

	
рибњак
	

површине/м2
	100 – 300
	1

	
	
	301 – 500
	2

	
	
	501 – 1000
	3

	
	
	1001 – 3000
	4

	
	
	преко 3000
	5

	Пословни план
	
Оцјена пословног плана
	Одличан
Добар
Условно добар


	10
5
2


	
	


Извори финансирања
	Мјешовити (властита и подст. средства)

Мјешовити (властита подстицајна и туђа средства)

Подстицајна средства
	5


3



0

	
	
Властито учешће
	50% и више
25% и више
Без учешћа
	5
3
0

	
	Инвестиција (вриједност постојећег и новог улагања)
	15.000,00 КМ
5 – 15.000,00 КМ
>5.000,00 КМ
	10
5
1



                                                                             Члан 19.
Комисија је дужна да након спроведеног поступка одабира сачини извјештај и коначну ранг листу са приједлогом одлуке о расподјели средстава подстицаја  и достави Начелнику.

                                                                             Члан 20.
Комисија утврђује ранг листу која се објављује на огласној табли и web страници Општине, на коју кандидати имају право жалбе у року од 8 дана од дана објаве исте.

Члан 21.
По окончању жалбеног поступка Начелник утврђује коначну ранг листу и  доноси одлуку о расподјели подстицајних средстава. 
Након доношења одлуке о расподјели средстава, Начелник закључује уговор са субјектима из члана. 6. Правилника, који садржи права, обавезе и одговорности и  начин праћења намјенског трошења средстава.

Члан 22.

Пољопривредни произвођач који оствари право на подстицајна средства дужан је доставити доказ о намјенском улагању властитих средстава за одобрени вид подстицаја и то:
1. уговор  о  извођењу  радова  са  привременом или окончаном ситуацијом са спецификацијом извршених радова и доказ о уплати путем жиро рачуна и за пословне субјекте, али и за физичка лица или
2. потписана  и  овјерена  велепродајна  фактура или профактура на којој је  назначено  име пољопривредног произвођача који је остварио право на подстицај уз назначен ЈИБ за пословне субјекте и број РПГ за физичка лица, или
3. малопродајни  рачун, уз потписану и овјерену фактуру која гласи на име пољопривредног произвођача који је остварио право на подстицај, тако да се фактура односи само на један  рачун, уз назначен ЈИБ за пословне субјекте или број РПГ за физичка лица и доказ о уплати у складу са обавезним пословањем путем жиро рачуна,а за физичка лица или
4. записник са фотодокументацијом Комисије за подстицаје из којих се несумњиво може закључити да су средства уложена у предмет подстицаја и овјереном Изјавом Корисника о тачности података о врсти и висини трошка.

Члан 23.
 У случају да неко од корисника подстицаја одустане од захтјева, право на подстицај оствариће подносиоци пријава према редосљеду на претходно утврђеној ранг листи.

НАДЗОР НАД НАМЈЕНСКИМ КОРИШЋЕЊЕМ ПОДСТИЦАЈА

Члан 24.
Провођење закључених уговора из Члана 22. Правилника и  контролу утрошка средстава обавља Комисија за подстицаје у пољопривреди о чему се сачињава записник.
Правна или физичка лица код којих Комисија утврди ненамјенско кориштење подстицајних средстава дужни су да изврше поврат добијених подстицајних средства.
Правна или физичка лица код којих Комисија утврди ненамјенско кориштење подстицајних средстава изгубиће право да конкуришу на подстицаје и субвенције Општине  у наредних 5 (пет) година.

ПОГЛАВЉЕ VI – ЗАВРШНЕ ОДРЕДБЕ
Члан 25.
Комисија за подстицаје ће прије расписивања јавног огласа израдити образац захтјева  за додјелу подстицаја и пословни план који је обавезујући дио пријаве за све апликанте.
Члан 26.
На основу исказаних потреба пољопривредних произвођача након завршетка јавног огласа, Одјељење за привреду и пољопривреду ће уз сагласност Начелника, утврдити омјер подстицајних средстава из члана 2. овог Правилника по појединим активностима.
Члан 27.
Овај Правилник ступа на снагу даном доношења, а објавиће се у „Службеном гласнику општине Теслић“.

Број: 02-020-17/24		                                                              НАЧЕЛНИК ОПШТИНЕ
Датум: 20.08.2024. године.		                                        Милан Миличевић	


		
